"Dumngeg kadagiti makaabbukay a kanta ti iloko a naputar ken nagaun iti kalikagum ti puso. Dagitoy ti naitalimeng iti kaunggan tapno maikkan anges ti sonata ti kalman ken maibinggas iti agdama a mamalukay iti irteng ti rikna. No maminsan, pitingenna ti kaunggan ket lukaisanna ti linabag ti kalman nangruna no mainaig ken ni Ayat. Agbalin met a nota ti tunggal anges ket sika a mismo ti mangtempla ti kuerdas ni Ayat iti kayatmo nga ayug tapno rummuar ti napimpintas a himno ken rima ti biag..."
Jun 20, 2017
kurdapya
ay wen, kurdapya, pumanawka
iti sidongko dinak singaen, ala,
ta nabayag idin a sisiimenka
napukawen anus ken pasensia.
wen kurdapya, adaywannak, ala,
tapno mabang-aranen 'toy rikna;
ibagam idi a sabidongak kenka
waswasemon ti nagkinnarianta.
diak dagmel tapno ikutannak latta
tapno bukodam ragsak a dimo kukua,
diak met bulsek tapno diak makita
aramidmo a paggaayatan dadduma.
no kunak, adaywannak, kurdapya,
ta ginibusakon ti relasionta
uray naglaplapunosan ayatko kenka
ibabawik itan ta dinakon kukua.
imbagam idi a siak ti samsam-item
gayam nagbalinak nga inka papaiten,
no koma ammok a kastoy nagbanaganna
diak pinagbayag daytoy ayan-ayatta.
ita ta nasapa pay, kurdapya,
adaywan, panawannak kunak kenka,
tapno di agleddaang pay 'toy riknak
ken diak ay-ayen di agbalin a gasat.
-rudy ram. rumbaoa
immuna a naiposte iti iluko.com, aug2006
dagiti koleksion a daniw, sarita, kanta ken dadduma pay
www.samiwengkenayatnirudy.blogspot.com
ilo_Latn zsm_Latn bos_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn pol_Latn ilo_Latn ilo_Latn por_Latn